Námskeið fyrir byggingamenn á Suðurlandi IÐAN fræðslusetur í samvinnu við FIT og MFS stendur fyrir þremur námskeiðum fyrir byggingamenn á Suðurlandi . Námskeiðin verða haldin á Selfossi í febrúar , mars og apríl og stendur skráning yfir . Hér er hægt að skoða auglýsingu um námskeiðin . Brunaþéttingar - 11. febrúar 2011 Iðnmeistarinn er ábyrgur fyrir brunaþéttingum í sínu fagi . Þetta námskeið er fyrir alla sem koma að byggingaframkvæmdum . Farið er í gegnum reglur um brunaþéttingar og fjallað um efni sem notuð eru til brunaþéttinga . Að loknu námskeiði fá þátttakendur viðurkenningu frá Brunamálastofnun . Kennari verður Guðmundur Gunnarsson , verkfræðingur hjá Brunamálastofnun og verður námskeiðið haldi á Selfossi , föstudaginn 11. febrúar , frá kl. 13.00 - 17.00 . Fullt verð : 12.000 kr . Verð til aðila IÐUNNAR : 3.000 kr . Raki og mygla í húsum - 18. mars 2011 Mikilvægasta skrefið er að læra að þekkja og fyrirbyggjarakavandamál í húsnæði . Fjallað verður um raka í húsnæði og myglusveppi sem iðulega fylgja viðvarandi raka í byggingarefnum . Farið verður yfir helstu galla á byggingafræðilegum lausnum og helstu mistök við byggingu húsa sem orsaka leka - og rakavandamál í húsum og hvernig megi koma í veg fyrir þau . Farið verður lauslega í loftun og útreikninga árakastreymi gegnum byggingarhluta , fjallað um byggingaraka og greiningu rakaskemmda . Fjallað verður um lífsskilyrði myglusveppa , hvar þeir þrífast og hvernig má finna þá og uppræta . Kennarar verða þau Sylgja Dögg Sigurjónsdóttir , BSc í líffræði og meistaranemi í lýðheilsuvísindum og Kristinn Alexandersson , byggingatæknifræðingur , VSÓ ráðgjöf . Námskeiðið fer fram á Selfossi , föstudaginn 18. mars , frá kl. 13.00 - 19.00 . Fullt verð : 20.000 kr . Verð til aðila IÐUNNAR : 4.000 kr . Sólpallar og skjólgirðingar - 9. apríl 2011 Hönnun , útfærsla og smíði Þetta námskeið fjallar um hönnun og smíði trépalla og skjólgirðinga . Góð hönnun tryggir notagildi og skjól á pallinum , á meðan vönduð smíði lengir líftíma palls og eykur fegurð umhverfis . Skoðaðar eru ýmsar útfærslur og hvernig hægt er að myndagott samræmi milli húss , palls og skjólgirðinga . Sérstaklega er fjallað um veðurfar en skjól er forsenda þess að góðir útivistardagar á pallinum verði sem flestir . Farið er yfir gerð grindarteikninga , útfærslu og smíði . Einnig er farið yfir helstu timburtegundir , festingar , undirstöður og frágang . Námskeiðið er í fyrirlestraformi stutt fjölda ljósmynda og teikninga . Hvatt verður til umræðu í tímum og geta þátttakendur komið með spurningar um eigin verkefni . Kennari er höfundur bókarinnar „ Draumagarður " og fá þátttakendur eintak af bókinni . Kennari er Björn Jóhannsson landslagsarkitekt . Námskeiðið fer fram á Selfossi , laugardaginn 9. apríl , kl. 9.00 - 16.00 . Fullt verð : 20.000 kr . Verð til aðila IÐUNNAR : 4.000 kr .